**FACULTATEA DE INFORMATICĂ**

**GHID DE INTERVIU**

**SPECIFIC PROGRAMULUI DE MASTER**

Proba de concurs pentru admiterea în ciclul de **studii universitare de master** este un **interviu** (probă orală), desfășurat pe baza unui **ghid de interviu** specific domeniului/programului de master respectiv.

Interviul este susținut în fața unei **comisii de interviu**, formată dintr-un număr impar de cadre didactice titulare, numite prin hotărâre a consiliului facultății. Fiecare membru al comisiei acordă note de la **10 (zece)** la **1 (unu)**, nota probei fiind media aritmetică, calculată cu două zecimale, fără rotunjire, a notelor acordate de membrii comisiei. Nota obținută la interviu trebuie să fie de minim **5 (cinci)**.

**Interviul de admitere** la studii universitare de masterat constă din două probe:

a) **Proba A** – o probă orală de evaluare a cunoștințelor fundamentale (concepte generale, enunțuri, descriere algoritmi, exemple de aplicații software și hardware specifice, tehnologii de implementare etc.) ale candidatului din domeniul programului de master, desfășurată cu prezență fizică sau susținută on-line, de tip interviu, și corespunde mediei MA a notelor date de membrii comisiei de admitere a programului de masterat la care este înscris candidatul;

b) **Proba B** - o probă orală de evaluare a motivației candidatului pentru urmarea programului de studiu, desfășurată cu prezență fizică sau susținută on-line, care corespunde mediei MB a notelor date de membrii comisiei de admitere a programului de masterat la care este înscris candidatul.

Media la inteviul de admitere, MI, a fiecărui candidat se calculează, cu două zecimale, fără rotunjire, cu formula: MI = (MA + MB )/2

**COMISIA DE ADMITERE**

**27.02.2023**